**Bári Német Nemzetiségi Önkormányzat**

**4/2023.**

**J e g y z ő k ö n y v**

Készült a Bári Német Nemzetiségi Önkormányzatának 2023. augusztus 28. napján 16 órás kezdettel a 7711 Bár, Erzsébet tér 1. szám alatt megtartott testületi ülésről.

**Jelen vannak:**

Erős Istvánné elnök

Takács Nagy Ferencné elnökhelyettes

Skaliczki Istvánné képviselő

dr. Benedek Zoltán jegyző

Erős Istvánné elnök köszönti a megjelenteket, megállapítja, hogy a testület határozatképes, mivel a megválasztott tisztségviselők hiánytalanul megjelentek. Az elnök előterjesztést tesz a napirendi pontokra, melyet a tagok az alábbiak szerint fogadnak el.

**Napirendi pontok:**

1.) **Beszámoló két ülés között történtekről**

Előterjesztő: Erős Istvánné elnök

2.) **Tervezett programok**

Előterjesztő: Erős Istvánné elnök

3. ) **Féléves költségvetés zárása, költségvetés módosítás**

Előterjesztő: Erős Istvánné elnök

4.) **Egyebek**

**NAPIRENDI PONTOK TÁRGYALÁSA**

**1. napirendi pont: Beszámoló két ülés között történtekről**

Erős Istvánné: Tájékoztatom a képviselőket, hogy a korábbi határozatainak megfelelően az alábbiakat sikerült megvalósítanunk.

1. A német klub számára sikerült egy kedvező árú szekrényt, komódot vásárolni kedvező áron, 100e Ft-ért. Így megfelelően el tudjuk helyezni az új tévét, és tárolásra is alkalmas a bútordarab, mindemellett praktikusan át tudtuk rendezni a Begägnungsstette-t, azaz a klubhelyiséget.
2. Június 10-én megtartottuk a hagyományos nemzetiségi napunkat, melynek során bemutatkozott az új énekkarunk, a további műsort a Hahner-duó szolgáltatta. A jó hangulatú délután keretében a nemzetiségi dalok és német slágerek hallgatása mellett táncolni is lehetett. Kb. 30-40 fő vett részt, a költség 112.709,- Ft volt.
3. Július 15-én részt vettünk a Mohácsi Dunamenti Halfesztiválon, 30 főt hívtunk meg, ők segítik, támogatják munkánkat, érdeklődnek a német nemzetiségi hagyományok iránt. A halászlé, melyet egyik tagunk irányításával, közös összefogással készítettünk el, nagyon jól sikerült, mint minden évben, hiszen évek óta képviseltetjük magunkat ezen a nagyszabású eseményen. A halászlé fesztivál költsége 87.993,- Ft volt.
4. Sváb népviseleti ruhát is tudtunk vásárolni a múzeum számára, 2 garnitúrát készíttettünk, 28e Ft/db értékben.
5. Tisztítószereket többször is kell vásárolni a múzeum gyakori takarítása miatt, melyet a segítőinkkel közösen végzünk. Civil személyek mellett óvodások, nyugdíjasok és az ivánbattyáni német önk. csoportja is meglátogatta, szeptember elején pedig a német testvérfaluból érkező vendégeknek készítjük fel.
6. Az önkormányzati munkához elengedhetetlen a számítógép használata, mely karbantartásra, felújításra szorul időnként, ezért szervizbe került. A megnövekedett fényképek, videók tárolására, melyek a rendezvényeken, programokon készülnek, Winchestert kellett vásárolni, ennek költsége 30e Ft volt.
7. Minden évben vállaljuk az ételszállító kisbusz műszaki vizsga és egyéb költségeit, most augusztusban volt aktuális. Olajcserével, kisebb javítással együtt 98e Ft volt a műszaki vizsga összköltsége.
8. Együttműködési megállapodást kötöttünk az ivánbattyáni Német Nemzetiségi Önkormányzattal, melynek célja kapcsolattartás, információcsere, egymás rendezvényein való részvétel, akár közös program szervezése. Legutóbb a német nemzetiségi kiállításunkat tekintették meg.

Skaliczki Istvánné: Köszönjük a tájékoztatást, a felmerült költségekkel kapcsolatban kifogásom nincs.

Takács Nagy Ferencné: Részemről is elfogadható, rátérhetünk a következő napirendi pontra.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**25/2023 (VIII.28.) BNNÖ számú határozat a beszámoló elfogadásáról:**

Bári Német Nemzetiségi Önkormányzat képviselő-testülete arról határozott, hogy a két ülés között történtekről szóló elnöki beszámolót elfogadja a felmerült költségekkel együtt.

Határidő: azonnal

Felelős: Erős Istvánné elnök

**2. napirendi pont: Tervezett programok**

Erős Istvánné: Szeptember 8-11-ig tartó időszakban várjuk a németországi Baar községből érkező vendégeinket, akik 3 napig tartózkodnak a falunkban, kifejezetten a szüreti felvonulás érdekli őket, mely évek óta hagyomány nálunk, és mindig igyekszünk ilyenkor a német nemzetiség értékeit is megjeleníteni. A vendégek 25 fővel képviseltetik magukat, mi legutóbb 2019-ben, azaz 4 éve jártunk kint nálunk. Az új polgármesterük most látogat először hozzánk, aki szeretné megismerni a községünket és a kapcsolattartókat. Igyekszünk legalább olyan színvonalú ellátást és programokat biztosítani nekik, amilyenben nekünk és részünk volt Németországban. A 3 nap során biztosítani kell számukra az étkezést, melynek költségeire kb. 800e Ft-ot jelentene.

Pénteken este hidegtálas vacsorát készíttetünk számukra és a vendégfogadók részére.

Szombaton az ebédet a falu vezetőivel és a vendéglátókkal a szomszéd községben levő étteremben biztosítjuk. Este a falunapi rendezvény keretében vendégeljük meg őket. A szüreti műsor fellépti díja és az esti bál zenekara 400e Ft lenne.

Vasárnap a geresdlaki mézeskalács múzeumot és a német nemzetiségi kiállításokat fogják megtekinteni, ebédre nemzetiségi ételeket kóstolhatnak (rétes, bableves héveknédlivel).

Vasárnap este grillparti keretében zenés, beszélgetős est során igyekszünk jó hangulatot biztosítani és a német nyelvet gyakorolva ismerkedni a vendégekkel.

Takács Nagy ferencné: Rendben a programot közösen dolgoztuk ki, a költségvetésünk megengedi, hogy megvendégeljük a testvértelepülés német nemzetiségi képviselőit. Részmről elfogadható a költségek és a programok.

Skaliczki Istvánné: Én is egyetértek, vendégeljük meg őket, mi is színvonalas ellátásban részültünk és jó programokat szerveztek amikor kint voltunk.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**26/2023 (VIII.28.) BNNÖ számú határozat a németországi Baar községből érkező képviselők látogatásáról:**

Bári Német Nemzetiségi Önkormányzat képviselő-testülete arról határozott, hogy 2023. szeptember 8-11-ig terjedő időszakban vendégül látja a németországi Baar községből érkező nemzetiségi képviselőket, melynek során szállás, ételt, illetve egyéb német nemzetiségi kultúrális programokat szervez, melynek költségeit az éves költségvetésének terhére vállalja.

Határidő: azonnal

Felelős: Erős Istvánné elnök

Erős Istvánné: Szeptember 23-án a geresdlaki gőzgombóc fesztiválon szeretnénk résztvenni kb. 15-20 fővel. Itt már többször voltunk, német nemzetiségi kúltúra ápolása lenne a cél. Költsége előre láthatólag 5.000 Ft/ fő.

Skaliczki Istvánné: Vegyünk rajta részt, mindig nagy volt az érdeklődés a rendezvény iránt.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**27/2023 (VIII.28.) BNNÖ számú határozat a geresdlaki gőzgombóc fesztiválon való részvételről:**

Bári Német Nemzetiségi Önkormányzat képviselő-testülete arról határozott, hogy 2023. szeptember 26-án részt vesznek a geresdlaki gőzgombóc fesztiválon a német nemzetiségi kultúra ápolása céljából, melynek költségeit az éves költségvetésének terhére vállalja.

Határidő: azonnal

Felelős: Erős Istvánné elnök

**3. napirendi pont: Féléves költségvetés zárása, költségvetés módosítás**

Erős Istvánné: A 2023. első félévi gazdálkodásáról szóló beszámoló tervezetét elkészítette a Hivatal. Az anyag írásos előterjesztés, melyből az is kiolvasható, hogy az előirányzott kiadásokból eddig **752 557 Ft** lett felhasználva. A bevételekből pedig eddig **1 656 495 Ft** folyt be. Az előző évi költségvetési maradvány összege **2 283 028 Ft**. Összes pénzkészlet **3 939 523 Ft.** Kérem a költségvetés féléves zárásáról szóló tájékoztatás tudomásul vételét.

Takács Nagy Ferencné: Rendben, nincs kérdésem.

Skalicki Istvánné: Én is egyet értek, minden világos.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**28/2023.(VIII.28) számú BNNÖ határozat a féléves zárásról:**

A Bári Német Nemzetiségi Önkormányzat arról határozott, hogy az előterjesztésben szereplő számadatokat jóváhagyva elfogadja a költségvetés féléves zárását.

Felelős: Erős Istvánné

Határidő: azonnal

Erős Istvánné elnök tájékoztatja a képviselő-testületet, hogy szükségessé vált az önkormányzat 2023. évi költségvetésének a módosítása. A **NEMZ-FEL-23-0243** iktató számú feladatalapú támogatás: **616 304 Ft** bevétel növelésével módosult a bevételi oldal. Mivel ugyan ezekkel az összeggel a kiadási oldalt is növelni kellett, ezért az összeggel pedig tartalékot növeljük. Aztán az év során ahogy fogy az eredeti előirányzat az egyes rovatokról, abban az esetben a tartalékról tudjuk pótolni. Az ezzel kapcsolatos számadatokat szintén tételesen ismertetem.

Skalicki Istvánné: Részemről elfogadható.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**29/2023 (VIII.28.) számú BNNÖ határozat költségvetés módosításáról:**

A Bári Német Nemzetiségi Önkormányzat képviselő-testülete a 2023. évi költségvetéséről szóló **12/2023 (II.07.) sz.** határozatát (továbbiakban költségvetési határozat) 2023.06.30-ig terjedő időszakra az alábbiak szerint módosítja:

1. A költségvetési határozatban megállapított bevételek és kiadások összege helyébe az alábbi rendelkezés lép:

A Bári Német Nemzetiségi Önkormányzat Képviselő-testülete a 2023. évi költségvetésének

módosított költségvetési bevételét **4 556 138 Ft-ban**

módosított költségvetési kiadását **4 556 138 Ft-ban** állapítja meg

1. A költségvetési határozat melléklete helyébe a jelen határozat melléklete lép.

 Felelős: Erős Istvánné elnök

Határidő: azonnal

Más kérdés, hozzászólás nincs. Az elnök megköszöni a részvételt, a testületi ülést lezárja.

K.m.f.

 Erős Istvánné Skaliczki Istvánné

elnök jegyzőkönyv hitelesítő